
Acasă » Dezvaluiri > Caracatița Coldea-Dumbravă: Cum se spălau banii din trafic de influenţă. Bani ajungeau... 


Pe 23 noiembrie 2023, procurorii DNA arată că omul de afaceri Cătălin Hideg — 
care a depus denunţul la DNA - ar fi făcut o primă plată de 20.000 de euro către 
societatea de avocatură a lui Doru Trăilă. După 4 zile, pe 27 noiembrie 2023, și 
firma lui Cătălin Hideg - Sanimed Internaţional Impex - face o plată de 200.000 
de lei către societatea de avocatură a lui Doru Trăilă.În aceeași perioadă, pe de 
altă parte, societatea lui Trăilă mai face încasări de 44.000 de lei de la alte 
societăți, dezvăluie Mediafax. 


In poveste apare din Anaconda. 


Elena Istode, general SRI in rezervă, era cunoscută și sub porecla „Anaconda” și a fost șefa 


ofițerilor SRI acoperiți din presă, ANAF, ministerul de Interne. 


După încasările de la Hideg, societatea de avocatură a lui Doru Trăilă face o serie de plăţi: 


28 noiembrie 2023 - 245.000 de lei către Wise Line Consulting SRL 
(firma controlată de generalul (r.) Dumitru Dumbravă) 


2 decembrie 2023: 20.000 de lei către avocatul Tudor Alexandru Moise, 20.000 de lei către 
avocatul Octavian Eugen Chiru, 65.000 de lei către Doru Trăilă 

Pe 18 ianuarie 2024, societatea lui Hideg mai face o plată de 238.000 de lei către firma de 
avocatură a lui Trăilă, în aceeași perioadă Trăilă având și alte încasări de 47.293 lei de la 
alte societăți. 


Situaţia se repetă. După încasări, societatea lui Trăilă face mai departe plăţi: 


19 ianuarie 2024 - 119.000 de lei către Wise Line Consulting SRL 
(firma controlată de generalul (r.) Dumitru Dumbravă) 


„Din analiza tranzacţiilor efectuate prin contul de lei de către SCP „Doru Trăilă și Asociaţii”, 
s-a stabilit că, în perioada 2022 - 2024, au fost efectuate încasări repetate de la anumite 
grupuri de firme”, arată procurorii DNA, care constată că cea mai mare parte a 


redirecționărilor de bani se duce spre firma lui Dumbravă. 


La rândul său, după ce primea sumele de la societatea de avocatură a lui Doru Trăilă, firma 
lui Dumbravă făcea plăți către: 


firma lui Florian Coldea și a lui Dumitru Cocoru (fost prim adjunct, director interimar al SRI, 
respectiv fost adjunct al SRI) 

firma de consultanţă a Elenei Istode - fost general SRI, aka „Anaconda” 

firma lui Marius Ghiba, specializată în domeniul „investigaţiilor” 

„Din analiza tranzacţiilor efectuate de către Wise Line Consulting SRL rezultă că după 
efectuarea încasărilor de la SCP „Doru Trăilă și Asociaţii, efectuează la rândul său plăţi către 
alte societăți de consultanţă, printre care Strategic Sys S.R.L., Cocoandconsulting SRL, 
Interdiligence SRL”. 


„Caracterul repetitiv al plăţilor efectuate creează o suspiciune plauzibilă în sensul că SCP 
„Doru Trăilă și Asociaţii” reprezintă doar un vehicul pentru transferul sumelor de bani către 
societăţile de consultanță, concluzie întărită și de faptul că, deși sunt încheiate contractate 
servicii de asistență juridică, ponderea serviciilor de asistență din costul total achitat de 
beneficiarul acestora, raportat la serviciile de consultanță contractate, este redusă”, arată 
DNA. 


DNA a analizat și tranzacţiile pe fiecare firmă. 


Firma de consultanță din 2018 a lui Dumitru Dumbravă - Wise Line Consulting - n-a avut 
niciun salariat, în 2023 - cifra de afaceri i-a crescut la 6,2 milioane de lei iar profitul net la 
3,4 milioane de lei. 


Rulajele din perioada 2022-2024 arată că firma lui Dumbravă a încasat de la societatea de 
avocatură a lui Trăilă suma de 5,4 milioane de lei în ultimii 3 ani. 


Firma de consultanță din 2020 a lui Florian Coldea și Dumitru Cocoru - Strategic Sys - a 
avut între 1 și 2 salariați - iar din 2020 până în 2024 - cifra de afaceri a sărit de la peste 
600.000 de lei la 6,1 milioane de lei. La fel și profitul net: de la 573.775 de lei la 4,8 
milioane de lei. 


Rulajele de pe firmă din perioada 2022-2024 arată că firma lui Coldea și Cocoru a încasat de 
la firma lui Dumbravă - suma totală de 1,241.726,47 lei prin 19 transferuri. 


Ca să stabilească legătura dintre sumele de bani plătite de Hideg către Doru Trăilă și plăţile 
ulterioare făcute de firma lui Hideg către firma lui Dumbravă și plăţile lui Dumbravă făcute 
către firma lui Coldea/ Cocoru, procurorii au analizat contractele de consultanță, actele 


adiţionale ale acestora, facturile și documentele justificative. 


Astfel, au descoperit că respectivele contracte cadru aveau „un obiect general, în care nu 
sunt prevăzute elemente care să permită cuantificarea serviciilor prestate și determinarea 
valorii facturilor”. De altfel, contrar clauzelor contractuale, care impuneau ca pentru 
serviciile de consultanţă între SCP „Doru Trăilă și Asociaţii” și SC Wise Line Consulting SRL 
să se încheie acte adiționale prin care să se stabilească obiectul prestațiilor și preţul 
acestora, astfel de acte adiționale nu au fost identificate decât în cazul anumitor entități: SC 
Elsid SA, Soceram SA, OTP Bank. 


Elsid este o firmă din zona energiei iar Soceram este o firmă din zona construcțiilor. 
Soceram SA este controlată de omul de afaceri Mihai Anastasescu, 


Elsid este una din companiile deținute de milionarul Mihai Tufan, condamnat pentru 
tentativă de omor asupra unei angajate, directoare la societatea sa. 


Mihai Tufan a fost liberat condiționat pe 20 octombrie 2022, după nici doi ani de închisoare 
printr-o decizie a Tribunalului Prahova. Mihai Tufan a fost condamnat la trei ani și șase luni 
de închisoare din care a executat un an și nouă luni. 


În cazul Hideg, procurorii DNA apreciază că viramentele făcute pe 28 noiembrie 2023 și 19 
ianuarie 2024 între firmele lui Dumbravă - Coldea/ Cocoru - reprezintă plăți parţiale din 
suma de 600.000 de euro care făcea obiectul contractului de asistență cu Sanimed, firma lui 
Hideg. 


Următoarea zi, pe 29 noiembrie 2023, firma lui Coldea/ Cocoru - Strategic Sys - emite 
către firma lui Dumbravă - o factură de 87.279 lei, ca servicii de consultanță potrivit 
contract, iar pe 30 ianuarie 2024 - o altă factură de 8765 lei — servicii de consultanță, 
potrivit contract. 


„Rapoartele din spatele acestor facturi sunt rapoarte generale, ce nu se circumscriu 
obiectului contractelor și actelor adiţionale la acestea, fapt ce denotă că încasările efectuate 
de la SC Wise Line Consulting SRL reprezintă plăți parțiale din suma de 600.000 de euro ce 
face obiectul contractului de asistență juridică cu SC Sanimed Impex Internaţional SRL și 
care în fapt este obiectul infracțiunii de corupţie”, arată DNA. 


Procurorii au mers pe urma banilor. Astfel: 


Pe 11 ianuarie 2019, firmele lui Dumbravă și Trăilă au încheiat un contract de consultanță 
generală, inclusiv în materie de anticorupţie - pe o durată de 4 ani. 

În aceeași zi, pe 11 ianuarie 2019, firmele lui Dumbravă și Trăilă au încheiat un contract de 
consultanță specializată - de 10.000 de euro - raportat la litigiile Soceram SA (firmă de 
construcții) și First Bank 


Ulterior se face un act adițional nedatat - între firmele lui Dumbravă și Trăilă pentru 
situaţiile juridice ale OTP 

Pe 8 mai 2019 , firmele lui Dumbravă și Trăilă au încheiat un act adiţional - în relaționare cu 
Soceram SA - și un onorariu de succes de 120.000 de euro, tranșele lunare fiind de 10.000 
de euro 

Pe 6 ianuarie 2020, firma lui Dumbravă încheie un act adițional de consultanță cu firma lui 
Trăilă - pentru o subcontractare pentru „colectare de informaţii, elaborare strategii, 
redactare” și împărțirea onorariului de succes în cote egale 

Pe 15 martie 2021, firmele lui Dumbravă și Trăilă au încheiat un act adiţional privind 
împărţirea onorariului de succes în cote egale 

Pe 12 aprilie 2021, firmele lui Dumbravă și Trăilă au încheiat un act adițional pe tema Elsid 
SA - controlată de Mihai Tufan - pe tema realizării unei analize de risc ce vizează interese 
legitime 

Pe 28 iunie 2022, firmele lui Dumbravă și Trăilă au încheiat un act adițional privind un 
onorariu suplimentar de 75.000 de euro plus TVA pentru firma lui Dumbravă - după 
asigurarea fondurilor necesare de către Elsid 

Pe 14 ianuarie 2021, firma lui Dumbravă și a lui Dumitru Cocoru/ Coldea încheie un contract 
de consultanţă pe proiectele în desfășurare - pe o perioadă de 2 luni. Preţul serviciilor: 
20.000 de euro, fără TVA 

Pe 8 martie 2021, se face un act adiţional între cele 2 firme - prin care prin care preţul se 
modifică la 20.000 de euro, inclusiv TVA iar durata este prelungită cu 2 luni 

Pe 28 septembrie 2021, între firma lui Dumbravă și cea a lui Coldea/ Cocoru se încheie un 
alt contract de consultanță: pentru asigurarea succesului proiectelor în desfășurare. 
Beneficiarul trebuia să-i plătească lunar consultantului suma de 1480 de euro, plus TVA - 
echivalentul a 10 ore de consultanță 

Pe 30 martie 2023, se face un alt act adițional la contractul dintre cele 2 firme și se extinde 
portofoliul de clienţi: în zona fondurilor de investiţii, inclusiv fonduri suverane aparținând 
unor state potente financiar, prin eforturile firmei lui Coldea/ Cocoru care asigura 
perspectivele consistente de dezvoltare a beneficiarilor pe termen mediu și lung. Din martie 
2024, preţul crește: 14.750 de euro lunar, contractul este prelungit până pe 31 decembrie 
2023. 

Pe 19 decembrie 2023, părțile conveniseră că firma lui Coldea/ Cocoru este îndreptățită să 
aibă un onorariu de succes de 45.000 de euro 

Pe 29 decembrie 2023, firmele lui Dumbravă și Coldea/ Cocoru încheie un nou contract de 
consultanță pe o perioadă de 1 an, cu posibilitate de prelungire prin acordul tacit al părților. 
Prețul serviciilor: 1480 de euro, plus TVA 

Pe 14 februarie 2024, firmele lui Dumbravă și Coldea/ Cocoru convin că firmei lui Coldea/ 
Cocoru i se cuvine un onorariu de succes de 75.000 de euro. 

„Putem concluziona că pentru a disimula natura și proveniența sumelor de bani ce au fost 
achitate de Hideg Robertino - Cătălin „echipei” din care face parte și numitul Dumbravă 
Dumitru, SC Wise Line Consulting SRL a încheiat cu SCP „Doru Trăilă și Asociaţii” contracte 
de consultanţă și acte adiționale la acestea în baza cărora a emis facturi fiscale și a încasat 
la data de 28.11.2023 suma de 238.000 lei, iar la data de 19.01.2024 suma de 119.000 lei, 
ascunzând astfel folosul pretins și sumele încasate de numitul Dumbravă Dumitru din 


Sr 


săvârșirea infracțiunii de trafic de influență”, arată procurorii. 


În același context, firma lui Coldea/ Cocoru a încheiat cu firma lui Dumbravă contracte de 
consultanţă și acte adiţionale la acestea în baza cărora a emis facturi fiscale și a încasat la 
data de 04.12.2023 suma de 87.279,81 lei, iar la data de 05.02.2024 suma de 8.765,31 lei, 
ascunzând astfel folosul pretins și sumele încasate de Coldea Florian din săvârșirea 
infracţiunii de trafic de influență, crede DNA. 


Analizele financiare ale DNA arată că firma lui Dumbravă a repartizat 
dividende în cuantum de 2.500.000 de lei (500.000 de euro) aferente anului 2023. 
Iar tot pentru anul 2023, firma lui Coldea/ Cocoru a repartizat dividende de 


2.197.124,02 lei (439.008 de euro). 


Firma de avocatură a lui Doru Trăilă încasa sume de la Cătălin Hideg și ulterior ar fi făcut 
plăți către firma lui Dumitru Dumbravă. După ce încasa sumele, firma lui Dumbravă făcea 
plăţi către firma lui Florian Coldea/ Dumitru Cocoru, firma Elenei Istode (aka „Anaconda”) și 
firma „de investigaţii” a lui Marius Ghiba. Procurorii ar fi descoperit tranzacţii între firmele 
din dosar pe zona construcţiilor (Soceram/ omul de afaceri Mihai Anastasescu), în zona 
energiei ( Elsid/ milionarul Mihai Tudan, condamnat pentru tentativă de omor) dar și în 
legătură cu firmele controlate de Alexander Bodgan Adamescu. DNA a făcut analiza 
financiară a încasărilor, profiturilor și rulajelor pe firmele lui Coldea/ Cocoru și Dumbravă și 


a constatat că acestea au explodat în ultimul an. 


Contractele dintre firme erau generale, nepermițând cuantificarea serviciilor prestate și 
valoarea facturilor, unele dintre actele adiționale erau nedatate. Actele erau despre 
consultanță inclusiv în materie de anticorupţie, „colectare de informaţii”, analize de risc și 
inclusiv extinderea portofoliului în zona fondurilor de investiţii, inclusiv cele suverane, 
aparținând unor state potente financiar. Împărțeala, serviciile, onorariile simple, 
suplimentare și cele de succes variau între cele 3 firme: de la 1480 de euro plus TVA, la 
20.000 de euro, la 45.000 de euro, la 75.000 de euro, la 120.000 de euro. 


